CELEX: C2007/283/44
Language: hu
Date: 2007-11-24 00:00:00
Title: T-474/04. sz. ügy: Az Elsőfokú Bíróság 2007. október 12-i ítélete – Pergan Hilfsstoffe für industrielle Prozesse kontra Bizottság ( Verseny – Kartellek – Szerves peroxidok – Az EK 81. cikk megsértését megállapító határozat végleges, közzétett változata bizonyos részeinek mellőzése iránti kérelmet elutasító határozat – A felperesre vonatkozó információk nyilvánosságra hozatala nem neki címzett határozat közzététele útján – A 17. rendelet 21. cikke – Szolgálati titok – EK 287. cikk – Az ártatlanság vélelme – Megsemmisítés )

24.11.2007   
            
            
               HU
            
            
               Az Európai Unió Hivatalos Lapja
            
            
               C 283/25
            
         Az Elsőfokú Bíróság 2007. október 12-i ítélete – Pergan Hilfsstoffe für industrielle Prozesse kontra Bizottság
   (T-474/04. sz. ügy) (1)
   
   („Verseny - Kartellek - Szerves peroxidok - Az EK 81. cikk megsértését megállapító határozat végleges, közzétett változata bizonyos részeinek mellőzése iránti kérelmet elutasító határozat - A felperesre vonatkozó információk nyilvánosságra hozatala nem neki címzett határozat közzététele útján - A 17. rendelet 21. cikke - Szolgálati titok - EK 287. cikk - Az ártatlanság vélelme - Megsemmisítés’)
   (2007/C 283/44)
   Az eljárás nyelve: német
   Felek
   
      Felperes: Pergan Hilfsstoffe für industrielle Prozesse GmbH (székhelye: Bocholt, Németország) (képviselők: M. Klusmann és F. Wiemer ügyvédek)
   
      Alperes: az Európai Közösségek Bizottsága (képviselő: A. Bouquet meghatalmazott, segítője: A. Böhlke ügyvéd)
   Az ügy tárgya
   A 2004. október 1-jei (2004) D/204343 bizottsági határozat megsemmisítése iránti kérelem, amennyiben ez a felperes arra vonatkozó kérelmét elutasítja, hogy minden, a felperesre vonatkozó utalást távolítsanak el az [EK 81. cikk] és az EGT-megállapodás 53. cikke szerinti eljárásról szóló, 2003. december 10-i 2005/349/EK bizottsági határozat (COMP/E-2/37.857. sz. eset – Szerves peroxidok) (HL 2005 L 110., 44. o.) végleges, közzétett változatából.
   Az ítélet rendelkező része
   
               1)
            
            
               A 2004. október 1-jei (2004) D/204343 bizottsági határozatot megsemmisíti.
            
         
               2)
            
            
               A Bizottságot kötelezi a költségek viselésére.
            
         
      (1)  HL C 45., 2005.2.19.